
BRIOFITES DE L'HABITACIÓ URBANA 
DE PALMA DE MALLORCA. — 


Lr. A. FioL 


RESUM: L'estudi de la brioflora: duit a terme a partir de 1979 a 20 localitats, totes elles 
edificis o monuments petanyents a la ciutat de Palma de Mallorca, ha suposat la catalogació 
de 13 espècies de molses, que, amb l'excepció de Grimmia crinita, citada per segona vegada 
a Mallorca, resulten esser espécies freqüents, endemés de calcícoles, xerófiles, i més o man- 
co fotófiles i nitrófiles. 


RESUMEN: El estudio de la brioflora llevado a cabo a partir de 1979 en 20 localidades, 
todas ellas edificios o monumentos, pertenecientes a la ciudad de Palma de Mallorca, ha 
supuesto la catalogación de 13 especies de musgos, que, con la excepción de Grimmia crini- 
ta, citada por segunda vez en Mallorca, resultan ser especies comunes, ademas de calcicolas, 
xerófilas y más o menos fotófilas y nitrófilas. 


ABSTRAT: BRIOFITES FROM THE URBAN HABITAT OF PALMA DE MALLORCA. The study of the brio- 
flora carried aut from 1979 in 20 places, all of them buildings or monuments belonging to 
the city of Palma de Mallorca braught about the cataloguing of 13 species of mosses which, 
except for the Grimmia crinita mentioned for the second time in Mallorca; prove to be 
common species besides of calcareous, xerofilous and more or less fotofilous and nitroge- 
nous. 


INTRODUCCIÓ 


| Un dels apartats de la nostra Tesi de llicenciatura (FioL, 1983a) fou lestu- 
di de la brioflora dels terrats i teulades de 20 localitats de la ciutat de Palma 
de Mallorca, escollides entre les 30 que foren objecte de prospecció florística a 
partir de 1979 (figura 1). 


1 Societat d'Història Natural de les Balears. c/ Sant Roc, 8. Palma de Mallorca. : 

Fig. 1.- Plànol de Palma de Mallorca on es destaquen les 20 localitats que foren objecte de 
prospecció briológica. 


‘ Palma, ciutat situada a la badia del mateix nom al SW de l'illa, té un 
clima de tipus mediterrani occidental, semiàrid, mesotérmic, sense excés hídric, 
i amb estiu sec, com queda resumit a la fórmula climàtica de Tornthwaite per 
a la dita ciutat: D d B' 3 a’ (Jansa, 1968). 

La precipitació anual mitjana està entre 400-500 mm, amb un màxim els 
mesos de tardor i un altre no tan abundós a la primavera, que va seguit d'un 
remarcat eixut als mesos d'estiu. 

Les temperatures no són en cap cas excessives, oscil-lant la mitjana men- 
sual entre els 10,09 de gener i els 24,69 d'agost. 

Totes les localitats estudiades són antropógenes, és a dir, degudes a l'acti- 
vitat humana i en tots els casos es trata d'edificis o monuments. Ecológicament 
es caracteritzen per l'acumulació de dos tipus d'elements: materials de cons- 
trucció en general de consistència rocosa y deixalles especialment riques en ni- 
trogen (HUGUET DEL VILLAR, 1929). 

La sèrie de temperatures preses a nivell microclimàtic (agost 1980-decem- 
bre 1981) apunten clarament en els llocs exposats cap un augment de l'oscil-la- 
ció tèrmica, el que per una part afavoreix la formació de rosades i per l'altra 
indica una certa desertització d'aquest microclimes, a causa d'una ràpida escal- ` 
fada dels materials de construcció durant el dia i veloç refredament durant la 
nit. 

Els materials de construcció que s'han trobat colonitzats han estat: marès, 
morter, teula, rajola de terra cuita i fusta. Però molt freqüentment el substrat 
elegit és el sòl que es forma damunt les teules canal, dins canals i canonades 
de zinc i entrades d'albellons o ambornals, així com altres llocs arrecerats del 
terrats. Aquest sòl, d'origen clarament .eòlic i poligenètic, arriba a presentar 
gruixes de fins 10 cm dins les canals de zinc curullades i permet el desenvolu- 
pament d'un nombre considerable de cormòfites. Per a simplificar la denomi- 
nació d'aquesta microformació edàfica empram el terme “oligosól”. 


CATÀLEG FLORÍSTIC 


Per a la nomenclatura i ordenació de les molses, que ha estat l'únic grup 
de les briòfites que hem trobat en els llocs de mostreig, s'ha seguit el criteri 
adoptat per SMITH (1978). 

Assenyalam per a cada espècie: localitat, substrat, orientació i espècies 
acompanyants. 


MOLSES 
O. POTTIALS 
F. POTTIÀCIES 
Tortula muralis Hedw. (figura 2a) 
Trobada a les localitats 1, 2, 3, 5, 6, 7, 11, 12, 13, 15, 17, 18, 21, 
22, 28 i 29, normalment amb esporòfits i formant petites gespes. Sol 
preferir com a substrat el morter de ciment o petites concentracions de 
l'oligosòl que es forma a les teules canals o a altres llocs. Es una molsa 
molt ben adaptada a condicions xerofítiques peró sol evitar les zones 
més assolellades. 
Molt sovint es troba acompanyada de Trichostomum brachydontium 
-i Bryum sp. A la localitat 21 l'acompanyen els líquens Staurothele cata- 
lepta, Toninia cervina, Caloplaca decipiens i Lepraria crassissima. 

Fig. 2 

a) Tortula muralis Hedw. 





c) Trichostomum brachydontium Bruch. 





O5cm 

. Pottia starkeana (Hedw.) C. Müll. ssp. starkeana (figura 2b) 
Trobada a la localitat 21, damunt terra de cossiol orientat al N i 
amb esporófits. Acompanyada de Funaria hygrometrica. 


Barbula hornschuchiana Schultz. 

Trobada a la localitat 21, damunt l'oligosòl format a un regueró om- 
briu d'un aiguavés orientat a l'E, formant petites gespes estèrils junt 
amb Tortula muralis, Bryum torquescens i el liquen Cladonia aff. pyxida- 
ta. 


Barbula acuta (Brid.) Brid. 

. Trobada formant una petita gespa estèril a la localitat 1, damunt un 
oligosòl arenós format en el trespol de rajoles de terra cuita amb una 
lleugera pendent cap al SSVV. 


Trichostomum brachydontium Bruch. (figura 2c) 

Trobada, sempre estèril, formant generalment petites gespes, a les 
localitats 2, 3, 5 i 21 damunt teula àrab canal i contraforts de marès a 
llocs no excessivament exposats. A la darrera localitat acompanyada de 
Tortula muralis i el liquen Lepraria crassissima. 


O. GRIMMIALS 
F. GRIMMIACIES 
Grimmia crinita Brid. (figura 3a) 

Trobat un sol coixinet amb esporòfits, damunt el marès d’una bara- 
na de la localitat 21 amb orientació N predominant. Acompanyada dels 
liquens Verrucaria tectorum i Placynthium nigrum. 

Citada abans només en el Port d'Andratx per KopPe (VIVES, 1976). 


Grimmia orbicularis Bruch ex VVils. (figura 3b) 

Trobada a la localitat 21 formant coixinets i amb esporòfits, damunt 
teula àrab cobertora i canal d'aiguavessos orientats a l'E i al VV, però 
.protegida del S. Junt amb els líquens Lecanora albescens, Caloplaca tey- 
cholita i C. callopisma. 


Grimmia pulvinata (Hedw.) Sm. (figura 3c) 
Trobat un coixinet amb esporòfits a la localitat 21, damunt teula 
canal d'un aiguavés orientat a l'E. 

a) Grimmia crinita Brid. 

c) Grimmia pulvinata (Hedw.) Sm. 


Fig. 3 

O. FUNARIALS 
F. FUNARIACIES 
Funaria higrometrica Hedw. (figura 4a) 

Trobada sempre amb esporòfits, a les localitats 11, 12 i 21, damunt 
morter de paret vertical i terra de cossiol a llocs arrecerats. Junt amb 
Bryum bicolor i Pottia starkeana ssp. starkeana. 

També la trobàrem a la sortida d'una canonada al carrer Santiago 
Rossinyol. 


O. BRYALS 
F. BRYACIES 
Bryum torquescens Bruch ex De Not (figura 4b) 

Trobada a les localitats 18 -damunt l'oligosól format a la teula canal 
d'un petit ràfec amb orientació SWW-, 21 —amb esporòfits damunt Poli- 
gosòl format a un regueró ombriu d'un aiguavés orientat a l'E, acompa- 
nyada de Tortula muralis i Barbula hornschuchiana i el liquen Cladonia 
aff pyxidata-, i 22 damunt l'oligosòl format a la rajola de, terra cuita 
amb orientació E. 


Bryum bicolor Dicks. 

Trobada sempre amb esporòfits, a les localitats 11 i 2 a la base de 
morter-paret vertical amb orientació ENE i damunt l'oligosòl format a la 
teula canal d'un aiguavés orientat a l'E, respectivament. Junt amb Funa- 
ria hygrometrica, Tortula muralis i Bryum sp. 


Bryum sp. 

Baix aquesta denominació incloem un grapat de mostres que per no 
presentar en cap cas esporófits, ni propàguls no s'han pogut determinar 
específicament. 

En els llocs on la humitat és considerable, encara que sigui periòdi- 
cament, forma gespes o masses arrodonides de tamany considerable i 
presenta uns fil-lidis de major tamany que les mostres d'indrets més 
secs, on té un desenvolupament molt més limitat. 

Pareix més o manco indiferent a l'orientació i al substrat, però so- 
vint està relacionada amb acumulacions d'oligosòl, ja siqui a canonades 
de zinc, marès, teula canal, àrees pròximes à embornals, fusta, etc. 

L'hem trobada a les localitats 1, 2, 5, 6, 13, 18, 21, 22, 24, 25, 28i 
29, freqientment acompanyada de Tortula muralis. l 

O. HYPNOBRYALS 
F. BRACHYTHECIACIES I 
Rhynchostegiella curviseta (Brid.) Limpr. 
Trobada estèril en el mompeller de la localitat 18 dàmunt trossos de 
rajola y fusta en. descomposició. 


CONCLUSIONS 


S'han catalogat 13 espècies de molses que, com ja hem citat, foren l'únic 
grup de les briòfites que trobarem a les localitats mostrejades. 

Generalitzant, es tracta de molses comuns —amb l'excepció de Grimmia 
crinita, que es cita per segona vegada a Mallorca-, calcícoles, xeròfiles i més o 
manco fotòfiles i nitròfiles. 

En comparació amb la flora liquènica que Solonis el mateix medi (FIOL, 
1983 b), resulta un nombre d'espécies reduit, si bé la seva presència es pot 
considerar com a freqüent a totes les localitats visitades, qualque vegada for- 
mant gespes de tamany considerable. 

A la taula 1 es pot veure com les dues molses més comuns, amb molta 
diferéncia, són Tortula muralis i Bryum sp., seguides per Trichostomum bra- 
chydontium, Funaria hygrometrica i Bryum torquescens. Aquesta divergència 
tan notable indicaria l'alt grau d'adaptació de les dues espècies esmentades en 
aquest medi. 


Localitats 11 12 13 15 17 18 24 22 24 25 2829 30 — Freqüéncies 

Taula 1 .- Distribució de les molses catalogades segons les localitats mos- 


trejades i frequencies. 

A la mateixa taula queda resumit el nombre d’espècies per localitat que, 


amb l'excepció de la localitat 21, és baix. Aquesta particularitat es deu a un 
grup de factors, com sén: 


-Tortula muralis 

Pottia starkeana ssp. starkeana 
Barbula hornschuchiana 
Barbula acuta 
Trichostomum brachydontium 
Grimmia crinita 

Grimmia orbicularis 

Grimia pulvinata 

Funaria hygrometrica 
Bryum torquescens 

Bryum bicolor 

Bryum sp. 

Rhynchostegiella curviseta 


a) Les localitats mostrejades no sén comparables des del punt de vista 
del tamany. 


b) La presència o absència d’oligosòl estable. 


c) Diferències en el nombre de visites realitzades a cada localitat. Així, 
mentre totes les localitats foren visitades almanco en dues ocasions, la 
freqüéncia per a la localitat 21 va esser molt més alta a causa del regis- 
tre de temperatures, recollida de mostres d’aigua, etc. De tots modes, si 
bé un major nombre de visites tal volta hagués suposat uns resultats més 
alts per a segons quines localitats, com les nombre 1, 2, 5, 22 i 23, no 
hagués passat alguna cosa similar amb la resta, la qual cosa tambè es 
confirmà amb els altres grups florístics. 





Taula 2 .- Quadre resum dels diversos substrats i molses 
que els colonitzen, 
Mor: morter, Mar: marès, Teu: teula, Raj: rajola, 0s1: 
oligosòl, Fus: fusta, 

d) Possible efecte de la contaminació atmosférica o la influència d'altres 
factors, com diferéncies en l'arribada de nutrients, que no varen esser 
detectats. 

La relació molsa-substrat observada queda resumida a la taula 2, on es 
ben patent la predilecció pel substrat format per acumulacions més o menys : 
importants d'oligosòl. 

El morter sol esser el substrat que més ràpidament presenta una major 
alteració, la qual cosa facilita que sigui ràpidament colonitzat, sobretot per 
Tortula muralis. 

El marès i la teula només solen quedar colonitzats a les zones més ombrí- | 
voles. La rajola i la fusta sols en comptades ocasions actuen com a substrat i 
són més bé casos atípics en comparació amb tota la resta. ' 

| 

Taula 3 .- Característiques ecológiques de les molses cataloga- 
des segons la bibliografia consultada. 

RPT: roca, paret, teulada; TA: Terra, arena; Cen: cendra; Cac: 
calcícola; Xer: xeròfila; FH: fotòfila, heliòfila; Nit: nitròfi 
la; Mar: marítima; Hig: higrófila; Esc: esciófila. 

La teula 3 arreplega les caracteristiques ecològiques que hem trobat a la 
bibliografia. Respecte al substrat, apareix una tendència cap a textures com- 
pactes, però segurament les condicions de sequedat dels llocs de mostreig im- 
possibiliten la colonització, a no esser a les zones més humides. 

Les espècies xerófiles, o almanco meso-xeròfiles, creim que són més abun- 
dants que les que assenyala la bibliografia. El mateix es pot dir referent a l'he- 
liofilia o fotofília. Sols una espècie, Rhynchostegiella curviseta, és considerada 
esciòfila i meso-higròfila, el qual es correspon amb la seva localització dins un 
mompaller i, per tant, en unes condicions que l'aparten bastant de totes les 
altres molses catalogades. 

‘Un cert grau de nitrofilia creim que també es pot generalitzar per a totes 
les espècies que hem trobat, ja que tota la vegetació catalogada confirma que 
es trata de comunitats nitrófiles própies d'un medi biógena com aquest. 

L'absència d'hepàtiques en els llocs de mostreig confirma el que, en gene- 
ral, aquests vegetals necessiten major grau d'humitat que les molses i que el 
medi estudiat resulta massa sec per fer possible el seu adesenvolupament. 

